Giganții americani se unesc pentru a dezvolta 6G înaintea Chinei. Ce aduce în plus față de 5G.
Deşi tehnologia 5G abia a apărut, companiile mari se gândesc deja la 6G. Apple şi Google s-au alăturat unui grup numit The Next G Alliance. China a trimis deja un satelit 6G către Spaţiu.
Dacă te-ai săturat deja de discuţiile despre 5G, află că există companii uriaşe care se gândesc deja la.. 6G. Apple şi Google sunt ultimele intrate în horă. Ele s-au alăturat unui grup de companii mari care vor lucra pentru dezvoltarea tehnologiei 6G. HP, Cisco sau LG sunt şi ele implicate. Prima întâlnire va avea loc săptămâna viitoare, giganţii din tech nedorind să lase China să le ia faţa.Aceasta a lansat deja un satelit 6G în Spaţiu în urmă cu o săptămână.Dar ce este 6G şi de ce ar trebui să ne pese când tehnologia va fi gata abia peste minim 10 ani? Este tehnologia care ar putea să ducă internetul până în Spaţiu fără să existe întârzieri. Este cea care poate transforma smartphone-urile, dronele şi maşinile autonome în device-uri care comunică între ele.Riley Winn, tech YouTuber: "Cu tehnologia 6G, science-fiction poate deveni ceva normal. 5G va schimba modul în care comunicăm pentru următorii 5 ani, dar când 6G va fi în sfârşit gata, poate schimba cu totul modul în care trăim.".